Rejîmê Îslamî yê Îranî bi dronan, baregeh û merkezê partîyanê Rojhelatê Kurdîstanî yê ke şaristanê Silêmanî yê Başîrê Kurdîstanî de yê, dano bombayan ver.
Verî zî rejîmê Îranî bi dronan hêrişê baregehê Komeleya Rojhelatê Kurdîstanî ya Silêmanî kerdbî. Dîya zanayene ke dormeyê komele dîyayo bombayan ver.
Koy de zî baregehê Hizbî Zehmetkêşanî Kurdîstanî yê Îranî, Kerkûk de baregehê Partîya Azadîya Kurdîstanî (PAK) dîyayî bombayan ver.
Nêzdîyê 5 rojî yo bi hawayêkê bêmabênî sînorê Başûtê Kurdîstanî hem hetê Îranî ra hem zî hetê dewleta tirke ya îşxalkere ra dîyenê bombayan ver.
Şewa roja sêşemeyî zî sere de Berbizinan, Nav Rûbaran û Seqer herêma Biradostî dîyaye bombayan ver.
Rejîmê Îranî bi giranî bajarekê Mawetî dano bombayan ver û qasê 20 topî kewtî nêzdîyê dewanê Jajle û Giwêzele.
Bombarduman de war û cayê sivîlan yenê hedefkerdene û erazîyê şarî zerar vînenê.
Xeylêk keyeyan bombardumanan ra neçare mendî ke koç bikerê.
